Informasjon angående søknad til Sommerleir:

* Søknad lages ferdig når som helst og uavhengig av tilbudene av sommercamper. Det skal ikke stå i søknaden hvilken camp ungdommen vil reise på.
* Søknadsskjema, som er en skrivbar PDF-fil, finnes på [www.rotary.no](http://www.rotary.no) under fanen Ungdom og emne «Sommerleire 2019»
* Søknaden må fylles ut elektronisk og komplett med håndskrevne underskrifter av ungdommen, foreldre (dersom under 18 år), president og sekretær i sendende klubb, og District Youth Exchange Officer i klubbens distrikt. Dette medfører en del printing og scanning av enkeltsider som så settes sammen til den komplette PDF-fila igjen. Det er søkeren, med hjelp fra sendende klubb som har ansvar for å få dette på plass.
* Når søknaden er komplett, sendes den elektronisk til Short-term Outbound koordinator Inger Marie Seth, som lagrer den.
* Etterhvert som sommerleirene blir annonsert på den samme web-siden som denne beskrivelsen, og når ungdommen har funnet én eller flere leire han/hun ønsker å delta på, sender vedkommende en epost med ønskene sine til Short-term Outbound koordinator, som umiddelbart kan sende inn søknaden til første leir på ønskelista.
* Plass på en sommerleir fås etter «førstemann til mølla»-prinsippet. Man får ikke reservert en plass i påvente av at søknaden blir gjort ferdig! Det er derfor viktig at søknadene gjøres ferdig i god tid.

Tilbudet om sommerleire kommer inn fortløpende i starten av året, og de legges ut på www.rotary.no umiddelbart. Klikk på nummeret på leiren i venstre kolonne for å få opp invitasjonen.

Ungdom som får plass på sommerleir betaler kr 1500 i gebyr til Rotary Norge. De fleste sommerleire tar seg noe betalt for selve arrangementet, i størrelsesorden 100-500 Euro. Dette, samt reise- og lommepenger må betales av deltageren selv, med mindre sendende Rotary-klubb ønsker å sponse deltageren.

Med vennlig hilsen

**Multi District Youth Exchange Short Term Outbound Coordinator Norway**

Inger Marie Seth

+47 95053060

Inger.marie.seth@gmail.com